A Szamárfül 
és más adományok 


— Ma nem sportolunk! — állapodott meg az őrs. A nagy, ünnepi 
evés-ivásban úgy elfáradtunk, hogy gondoltuk, ma kizárólag üldögélni 

és emészteni fogunk. Meg, amit eközben lehet: újévi mondókákat 
felidézni. Mindig más kiszámolóval döntjük el, ki következzék. 

u Ecc-pecc, kimehetsz. . ." — kezdődött a játék. Gyuri volt az első: 

, Kicsi vagyok, székre állok..." A közismert mondókát egy kicsit 
elbohóckodta, de sebaj. Jókedvűen folytattuk: , Lementem a pincébe..." 
Szilvi következett. Csendesen rákezdte: , Január elöljár [Február 

a nyománf/, Március. . ." Ezt a mondókát is ismertük. Jött az újabb 
kiszámoló. , Éni-péni, jupi-téni, efer-gefer, gumi néni. . ." Ezt többször is 
elmondtuk, mert Móni és Tamás meg akarta tanulni. Még nem hallották, 
és most megtetszett nekik. Aztán új kiszámoló, és rám került a sor, 

én meg döbbenten tapasztaltam, hogy nem jut eszembe semmi. 

— Megakadtam. Segítsetek! — fordultam barátaimhoz. 

Ültünk meghitt búvóhelyünkön a meleget ontó katlan körül 

és gondolkodtunk. A macskánk is előhúzta a fejét lábának hajlatából, 

de nem segített. 

— Játsszunk mást? — szólaltam meg végül. 

— Dehogy! Inkább keressünk újévi mondókákat! — javasolta Ildi. 

— Jó, de hol? — feleltek többen is, 

— Nekem van otthon népdalgyűjteményem, abban biztosan találunk. 

— Nekem meg egy óvodáskori könyvemben voltak mondókák, 

úgy emlékszem. 

Kiderült, hogy mindannyian hozzá tudunk fogni a keresgéléshez, 

mert barátaimnak a könyvtár is eszébe jutott. 

— Akkor most futás! Kilencven perc múlva találkozunk ugyanitt. 
Mindenki hoz magával legalább egy újévi mondókát. A legszebbek 

és legérdekesebbek díjat nyerhetnek. Gyuri, Szilvi és a macska addig őrzi 
a tüzet. Ők lesznek a zsüri is — foglaltam össze az őrs elhatározását. 
Mikor már újra együtt ültünk, futástól, hidegtől kipirulva, rájöttünk, 
hogy mégis csak sportoltunk egy kicsit. Sőt, megvallottuk: igen jólesett 
a mozgás. Ráadásul pedig igazi kincseket találtunk. Három mondókát 
díjaztunk. A Szépség, a Kerekség és a Kedvesség címet adományoztuk 
nekik. A mondókák megtalálói, Kriszti, Tomi és Ildi, nádsípot kaptak 
ajándékba. A sípokat Szakács Laci bátyja készítette. Némi huzavona után 
még egy címet adományoztunk: a Szamárfül-et. Annak a mondókának, 
amelyet Terka adott elő, mókamesterhez illően. Így: , Januárból február 
lesz / Februárból március lesz / Márciusból. . ." stb. egészen decemberig, 
majd: , Decemberből január lesz / Sok emberből nagy szamár lesz." 
Nádsíp ugyan nem jutott Terkának, de egy csöppet se bánta. 

Mert ha ő nevetést hall, az neki jutalom. Olyan, mintha megdicsérnék. 


Máris Mária őrsvezető 

Szépség 

Adgyon az Úristen 
ennek a gazdának 
Egy huód füődön 
ezör kérészt búzát, 
Csöngüős csilinküős 
aranyozott szekeret, 
Bele arany kereket. 
Riétöki rígi törvíny, 
Hej, regüő rejtem! 


Kerekség 


Adjon Isten minden jót 
Ez új esztendőben: 
Drága jó bort, olcsó sót 
Ez új esztendőben: 

Jó kenyeret, szalonnát 
Tizenkét hónapon át. 
Ez új esztendőben! 


Adjon Isten minden jót 

Ez új esztendőben: 

Vegye el mind a nem jót, 
Ez új esztendőben: 

Mitől félünk, mentsen meg, 
Amit várunk, legyen meg 
Ez új esztendőben! 


Kedvesség 


Azt kivánom, hogy a gazda 
a testi-lelki malasztba" 
térdig járjon, 

mint a gazba. 


Adjon Isten három bét, 
három pét, 

három effet, három dét: 

bort, búzát, békességet, 

fát, füvet, feleséget, 

diót, disznót, derelyét, 

pénzt, paripát, pecsenyét. 


Zelk Zoltán 


részlet 

Hogyha eddig nem volt nevem, 
ezután már ne egy legyen: 
Ahány napom, ahány évem, 
annyi nevem legyen nékem! 
Másképp szólíts napsütésben, 
megint másképp csillagfényben, 
másképp reggel, másképp délben, 
másképp nyáron, másképp télen, 
másképp, ha a rügy kipattan, 
másképp, ha járunk avarban, 
másképp, ha a mező ázik, 
másképp, ha a dér szikrázik, 
másképp, ha a szél cikázik, 
másképp, ha szivárvány látszik! 
Egyszer szólíts Ibolyának, 
másszor szólíts Violának, 
harmadszor meg Hajnalkának. 
Mondjál nevet, mondjál százat, 
ne is százat: tízszer százat! 
Mert ha eddig nem volt nevem: 
ne egy legyen, 

ezer legyen! 

Most már ezer nevem legyen! 


Bakó Ágnes 


Egy testvérrel annyi baj van! 


— Ki jön velem ribizlit szedni? — kérdeztem, amint 
felálltunk a reggeli mellől. Kezemben egy vesszőkosár- 
ral megindultam lefelé a lépcsőn. — Na, ki jön? 

— Én! Én! — sikkantotta boldogan Zsuzsi, és tüstént 
fejébe is nyomta a zöld szalmakalapom. Aztán szaladt 
a kiskosárért. 


Kézen fogtam Zsuzsit, mert lejtős és hepehupás volt 
az út és minduntalan megbotlott a göröngyökön. Út- 
közben nagyon komolyan megbeszéltük, hogy ebben a 
hőségben csak kora reggel lehet dolgozni, másképpen 
napszúrást kap az ember. 

Hosszú öt percbe telt míg leértünk a ribizli bokrokig. 
Zsuzsi leguggolt. Lelkesen tépdesni kezdte a bíborszínű 
fürtöket. 


— Én ám igazán nagyon dolgozom — nézett rám két- 
levélnyi rés között. — Ugye, ha most mi piacosok len- 
nénk, sok pénzet adnának ezért? 


Éppen válaszolni akartam; illetve meg is szerettem 
volna mondani Zsuzsinak, hogy igaza van, és míg dol- 
gozunk, ugye mégis milyen-játéknak tűnik a ribizli- 
szedés, amikor a tömör ribizlisor mögül félelmes han- 
gon ezt kiáltotta valaki: 


— Hu-uuu-u! UUUUU-Huuu! 
Zsuzsi elkerekült szemmel a popsijára tottyant, a bok- 
rok mögül pedig Rita ugrott elő. 


— Hihi! — billegette magát kuncogva. — Én már 
korábban itt voltam! Én már ennyit szedtem, ni! — és 
egy fonott tálkára mutatott, amely egy bokor tövében 
volt látható. Teli, s de teli volt érett ribizli-fürtökkel. 


— Te mindig csak butáskodsz! — dohogta Zsuzsi. — 
Egy testvér ne butáskodjon mindig a kisebbikkel, mert 
az baj. 

— Te is testvér vagy! — Rita magasra húzta a vállát, 
és tovább kuncogott. — És butáskodni igenis kell. Mert 
az jó! Az a rossz, ha egy testvérrel annyi baj van! 

— Van. — szögezte le Zsuzsi. — Veled nagyon is sok. 
Mert én most dolgozom. Pedig én is testvér vagyok. 

Rita felnevetett. Úgy hangzott a nevetése, mintha 
egy pirinyó csengő hangja húzott volna át a kert fölött. 
Abba tört bele Zsuzsi lelkes, vékony kis hangja : 


— Ide nézzetek! Erről a bokorról én már mindet 1e- 
szedtem. — Zsuzsi már állt. Elibém nyújtotta a kis- 
kosarat. — Elhiszed, hogy a pi2con ezért legalább tizen- 
kettő nénzet fizetnének? De ne izguljál. Neked nem 
pénzért csináltam. — És már indult is fölfelé a kiskosár- 
ral. A feje egy hajszállal magasabbra emelkedett. 


— Várj! — szóltam utána. Az én kosaram még nincs 
teli. 


Ezután még egy jó óráig szedtük a ribizlit. Hárman. 
Aztán nevetgélve fölfelé indultunk. Menetközben szem- 

ügyre vettem az útmenti virágszegélyt. Megkaparász- 
tam a szikkadt földet, és sóhajtva csúszott ki a számon: 


— Ezek is csak senyvednek szegények! Mondhatom, 
rájuk férne már egy alapos locsolás. Ha rövidesen nem 
lesz eső, hát mindent megüt a guta. 

Zsuzsi szeme összeakadt az izgalomtól. 


— Azt mondod, locsolni kell? — kérdezte ragyogó 
arccal. — Jó! Locsoljunk. Az nagyon fontos. — Le- 
csapta az út közepére a kiskosarat és nekiiramodott a 
kilenc, meredek lépcsőnek. Mire Rita meg én a nyo- 
mába értünk, már a kútnál állt. Buzgón nyomogatta a 
szivattyút. Fel-le. És, ha aprókat nyomogatott is rajta, 
vékony vízsugár csordogált a kút szájából a sárga mű- 
anyag kannába. Éppen teli lett, mire megálltunk mel- 
lette. 


Már számon volt a dicséret, hogy: ügyes kislány vagy, 
Zsuzsi, meg, hogy: igazán sokat segítettél, és a dicséret- 
hez még csak annyit szerettem volna hozzátenni, hogy: 
köszönöm. Ezzel a kanna vízzel elsőnek a dáliákat lo- 
csoljuk meg. — Ki is nyújtottam a kezemet a kanna felé, 
de abban a minutumban Zsuzsi komoran kétmarokra 
fogta a fülét. 


Úgy vizestül-mindenestül, az a sárga kanna kétszer 
olyan nehéznek tűnt, mint Zsuzsi. Ezt már ránézésre 
tudtam. Rita csak sejtette, Zsuzsi viszont semmi másra 
nem gondolt azon kívül, hogy: locsolni akar! Megmar- 
kolta hát a kanna fülét s nyögve, szuszogva, kivörösö- 
dött arccal elcipelte vagy öt-hat lépésnyire. 

— Én ám nagyon értek a locsoláshoz! — kiáltotta oda 
nekünk, miközben megbillent. 


— Tedd le! Ereszd el! — kiáltottuk Ritával egy- 
szerre. — Tedd le azt a kannát, Zsuzsi! 

De Zsuzsi nem tette le, és nem is eresztette el. Ki- 
cipelte a kilenc meredek lépcsőig. Ott aztán, a lépcsősor 
tetején mégis a kanna volt erősebb. 


Aztán halk koppanás hallatszott. Zsuzsi hasmánt 
feküdt a kilenc lépcső fölötti párkányon, és sziszegve 
fogta a fejét. Én viszont a lábát fogtam. Egyre erőseb- 
ben. Hogy ne gurulhasson tovább, lefelé, mivel az a 
fránya kanna egyre lejjebb húzta őt. Rita az után ka- 
kapott, én meg Zsuzsi bokáját markoltam erősen, s 
igyekeztem vízszintesen tartani, mivel valósággal fájt 
a fülemnek az a koppanás, amelyet Zsuzsi kobakja meg 
a harmadik lépcső közvetlen találkozása jelentett. 

Amikor végre mindkét talpával a talajon tudhattuk 
Zsuzsit, Rita is, én is aggódva körbetapogattuk. Zsuzsi 
abban a szempillantásban nekieresztette a hangját: 

— Apaaaa! — sírta kétségbeesetten — Aaapaaa!... 


—. Nagyon fáj? — kérdeztem megértően. — No, gyere 
ide! Megpuszilom. 


Zsuzsi odahozta a fejét. Rácuppantottam a fejebúb- 

Szőnyei György rajza 


i 

zi 
; 

) égés tő 


jára. Ő hagyta és közben valahová a messzeségbe nézett értettük Zsuzsit. De szerencsére tovább sírt, és sírás 
várakozva. Néhány pillanat múlva legörbült szájjal ezt . közben rájöttünk, miért is zokog olyan szívet szagga- 
mondta : tóan. Mert ezt hajtogatta : 

— Nem használt!... — és újra rázendített. — —. Miért kell egy apának mindig elutazni?!. . . Utaz- 
Apaaaa! zon el más apa, ne mindig a miénk!. . . 

Rita meg én csak néztük. Egy egész pillanatig nem Egy kekszet nyomtam a szájába az ijedtség meg a 

lelkifájdalom ellen. Jóízűen be is falatozta. Amikor le- 
nyelte az utolsó morzsát is, újrakezdte. 

Összenéztünk Ritával. És amint összenéztünk, már 
tudtuk, hogy igenis, megértjük egymást. Mindketten 
megértjük Zsuzsit. 

Két hete éppen, hogy Rita meg Zsuzsi papája Nigé- 
riába utazott. És Nigéria nagyon messze van onnan, 
ahol Zsuzsi éppen nyaral. És hiába mondta az apa azt, 
hogy fontos, tudományos dolog miatt utazik oda, s 
hiába érzi magát jól Zsuzsi nyaralás közben, vannak 
olyan pillanatok, amikor nagyon hiányzik neki apa. 
Olyankor aztán minden rossz, még az is, ami máskor 
jónak tűnik. 


Talán ezért is alakult rosszul az azt követő este. Mert 
Zsuzsi már a vacsoránál rákezdte: 


— Nekem fáj a hasam a krumplipürétől! Abból nem 
is kérek! — de nem kért mézes-vajas kenyeret sem, téli- 
szalámit sem, a zöldpaprikát pedig egyenest Piki tá- 
nyérjába tette: — Gyere! Egyed meg! Ez nagyon hasz- 
nos. Egy kutyának sok ilyet kell enni, hogy jól tudjon 
szaladgálni azzal a sok kis lábával! 


Ám Piki a jelek szerint nem kívánta a zöldpaprikát. 
Szégyenszemre ott is maradt mind az öt szelet a tornác 
közepén. Zsuzsi pedig, mivel neki sem ízlett semmi, 
éhen feküdt le, ugyancsak szégyen-szemre. 


Vacsora után, mi felnőttek kiültünk a meleg égbolt 
alá, a csillagfényes sötétségbe. A szobából olykor halk 
suttogást hallottunk, de legyintettünk: — Majd csak 
elalszanak — gondoltuk, azzal tovább beszélgettünk. 
Jó nagyokat nevettünk mindenfélén, ahogyan már a 
felnőttek szoktak, s mind meglepve néztünk a kitáruló 
ajtóra, amely mögött Rita jelent meg sírós szemmel, 
sőt sírós szájjal és odakiáltotta nekünk : 

— Ez így nincsen jól! Én igenis, sajnálom Zsuzsit! 
Persze, hogy fáj a hasa, amikor nincsen itt apa!... De 
most éhes... és ő még nagyon kicsi. . . és a kistestvé- 
rem és vele nagyon sok baj van! És most nagyon is 
enni szeretne szegény. De ezt, ti nagyok nem is értitek! 

Dehogy is nem értettük. 

Pótvacsorát ugyan nem adtunk Zsuzsinak, de meg- 
beszéltük Ritával, hogy mindig, mindent úgy kell most 
is tenni, mintha apa is tudna róla, és annak ami most 
történt, bizony nem örülne. Azt is mondtuk — ami tör- 
ténetesen meg is felelt a valóságnak —, hogy apa nem- 
sokára hazajön és magával viszi őket Nigériába; de 
addigra Zsuzsinak is, neki is meg kell erősödnie, mert 
mindenféle oltást kapnak majd utazás előtt. 


— Ezt én mind tudom — felelte Rita. — De Zsuzsi 
azt sem tudja mi az, hogy NIGÉRIA! Csak annyit tud, 
hogy éhes. Akkor most mit csináljunk? 


— Legyetek szívesek elaludni szépen! — ajánlotta 
Rita mamája. — És mondd meg Zsuzsinak, hogy ne 
válogasson, mert Afrikában az nem szokás. 

Rita felsóhajtott. Megfordult és visszament a szo- 
bába. Még hallottunk ugyan némi pusmogást a zárt 
ajtón keresztül, aztán végre csönd lett. Nem tudom, 
mivel győzte meg Rita Zsuzsit, de el kell ismerni, öt 

percen belül elaludt. Most már csak egyenletes szuszo- 
gást hallottunk abból a szobából, ahol aludtak. 

— Másnap reggel — és hozzáteszem: én mindig a 
hajnallal kelek — valósággal leesett az állam. Alig 
léptem ki a házból, kerekre nyílt a szemem. A reggeliző 
asztal mellett, egy nagy tehéntúróval teli tányérból 
Zsuzsi falatozott. Úgy tömte magába a túrót, egy ékte- 
len nagy merőkanállal, mintha diktálták volna. 

— Jó, hogy végre felébredt már valaki! — mondta 
szemrehányóan. — Ez nem is reggeli! Se szalámi, se 
semmi! Csak ez van. És csak azért eszem meg, mert 
valamitől mégis erősödni kell. 

— Várj! — mondtam. — Adok mellé egy kis tejfölt. 
Úgy nagyon ízletes. 

— És biztos, hogy használ? — nézett rám gyanakodva 
Zsuzsi. — Mert nekem erősödni kell! Hogy kibírjam 
azt a rengeteg oltást. 

— Használ — mondtam és a tejfölön kívül még min- 
den egyebet odatettem a reggeliző asztalra. 

Zsuzsi mindent, nógatás nélkül bekebelezett. S mi- 
közben ő gépiesen falatozott, lementem a kert végébe, 
hogy zöldbabot szedjek ebédre. Mire fölértem, már 
mindenki ébren volt. Rita elibém szaladt. Lélegzet- 
fojtva állt meg előttem. 

— Legyél szíves és csináljál végre valamit Zsuzsival! 
— mondta a levegőt kapkodva. 

— Mi történt már megint? — kérdeztem. 

— Hát az, hogy csak ül. És nem mozdul. És a végén 
még napszúrást kap. Gyere! — és mert mindezt csupa 
izgalommal mondta és erélyesen rángatni kezdett, tud- 
tam, hogy megint nem akármiről van szó. 

Rohanvást igyekeztem a ház előtti teraszra, ahová 
Rita vonszolt, de semmi rendkívülit nem láttam ott, ha 
csak azt nem, hogy szokása ellenére Zsuzsi a nyugágy- 
ban fekszik és sütteti magát a nappal. De mert Rita 
éppen ezt helytelenítette, jobb híján megkérdeztem: 

— Ezt miért csinálod? 


Zsuzsi a szeme sarkából rámpillantott. Elnézés volt 
a szemében. ; 


— Hogy, hogy miért? — kérdezte ártatlanul. — 
Ilyeneket csak az kérdez, aki nem ért semmit. 

— Mit nem értek? — léptem közelebb most már 
őszinte érdeklődéssel, mert kezdett kíváncsivá tenni, 
miért fekszik Zsuzsi olyan mozdulatlanul a tűző napon. 

— Hát, hogy most barnulok — felelte ő nyugodtan. — 
Fehér bőrrel senki se mehet Nigériába. Oda, ahol min- 
denki fekete! Az lehet, hogy már apa is!. . . — és ismét 
behunyta a szemét. Napozott tovább. Természetesen 
megértettem Zsuzsit, de azt is megértettem, amit Rita 
súgott nekem. 

Látod, hogy mennyi baj van vele? Mert így napszúrást 
kap. És az veszélyes. 

Zsuzsi a nagy napozás után sírvafakadt és azt kiabálta, 
hogy butaság az egész. Napozzanak most már a nége- 
rek, mert annak akinek fekete a bőre, úgyse fáj, ha süti 
a nap. De neki fáj. És ha nem szeretné apát, sose csi- 
nált volna ilyet a kedvéért! 

Tréfáskedvű öregember 
volt a nagyapám. 
Örökségül, szeretetből, 
egy bundát hagyott rám. 


Ütött-kopott bundácska volt, 
a szine se látszott, 

varrása mind széjjelfeslett, 
cifrázta vagy száz folt. 


Jól vigyázz rá — súgta titkon —, 
legyen gondod rája. 

Hét országot is bejárhatsz, 
sehol nincsen párja. 


. Igazat szólt, valahányszor 


a vállamra vettem. 
tündér libbent szempillámra, 
mély álomba estem. 


Mesebeli hét tornyú vár 
kapuját kitárta, 

elébem jött Meseország 
királya és lánya. 


B a 


. hiába kerestem. 


Nyomukban a bajkeverők, 
miniszterek, kukták, 
furkósbottal a zenészek 
nótájukat fújták. 


A vitézek kecskeháton 
ugráltak, mekegtek, 
kardjuk helyén evőkanál, 
kását enni mentek. 


Ellenségtől a jó lőszert 
soha sem sajnálták, 
szilvásgombóc gránátokkal 
jól meghajigálták. 


Azok pedig hősiesen, 

a szájukat tátva, 

száz gombócot is lenyelve 
vonultak a várba. 


Volt nagy vígság, vigadalom, Hz 
kár hogy felébredtem. táep 
Bundámnak is nyoma veszett, 


ES e 


A la GvAsZ raii 


Szpitidon Vangeli 
Moldvai szovjet író 

LA 
Orák 

Néhanapján, amikor Guguce úgy találta, apjá- 
nak van egy kis szabad ideje, odament hozzá és 
azt mondta neki: 

— Apa! Ha már nagyon öreg lesz az órád, és 
csak nagyon kevés perc marad benne, add ne- 
kem! 

Apa megsimogatta Guguce fejét és a kisfiú 
ettől boldog lett. Hiszen megállapodtak ! 

Aztán elmúlt egy nap, elmúlt egy hét, és apa 
csak nem adta neki az óráját. Ezek szerint még 
sok-sok perc van benne. 

Most majd csak elfogynak valamikor azok 
a percek! Guguce mindenesetre egy szíjat köt 
a csuklójára, apa körül téblábol, az óraszíjra néz, 
s mintegy magától megkérdi : 

— Érdekes, ennyi lenne az idő? 

Apa figyelemre se méltatja, ám nagyapó vala- 
miért feltekint a Napra. 

— Mit csinálsz, nagyapó? — kérdezi Guguce. 

— Mit csinálnék ? Megnéztem, mennyi az idő ! 

— Nagyapó, a te órád a Napocska? 

— Mi más lenne? Mióta az eszem tudom, 
a Nap szerint kelek, fekszem. 

Guguce összehasonlítja apa óráját nagyapáéval. 
Kétség kívül a nagyapáé a jobb. Ha az apjáéra 
ráütne egy kalapáccsal, mind kihullanának belőle 
a percek. De nagyapáéra akár ágyúval is lőhet- 
nek, nem tudják széttörni. S nagyapó órája nem- 
csak az időt mutatja, világít és melegít is. A va- 
dak, a madarak hozzá igazítják az életüket. Meg- 
állás nélkül jár, felhúzni sem kell. 

Gugucénak annyira megtetszett nagyapó órája, 
hogy még a szíjat is leoldotta a csuklójáról. 

Aztán egyszer megint megkérdezte apjától, 
sok perc van-e még az órádban, és ha véletlenül 
nem lenne már olyan sok, nincs-e apának szüksége 
egy gyerekre, aki ezeket a perceket is kiszedné? 

Apja felelet helyett megnézte az óráját, 
majd az ujjasa alá rejtette. 

— Nagyapó órája a legjobb a világon — foly- 


tatta Guguce. — Amikor az órás a tiedet csinálta, 
biztosan a nagyapáéhoz igazította ! 

Apa a magasba emelte a kisfiút. 

— Te nagyokos! A legbölcsebb, ha tényleg 
neked adom az órám! 

Guguce már sajnálta, hogy eldobta az óra- 
szíjat, és rohant, hogy megkeresse. 

Este nagyapa órája aludni tért. Guguce a ma- 
gáét közvetlenül a füléhez tartotta: a világért le 
nem hunyta volna a szemét, félt, hogy a percek 
épp akkor fogynak ki az órából, amikor alszik. 

Kora reggel az óra még ketyegett. 

Guguce a markába fogta és végigszaladt vele a 
falun. Kit ágyban talált még, kit az udvaron, kit 
meg a kútnál. Sorra mindenkinek megmutatta az 
órát. 

Volt benne még néhány perc, elegendő ahhoz, 
hogy az egész falu megtudja, mennyi az idő. 
Hiszen nagyapó órája még nem tűnt fel az égen. 

Fordította Petrovátz István 


Szőnyei György rajza 


ad 


Doan Zioj 


A dzsunyelhen 


Egy dús lombú, terebélyes fa törzsének dőlve 
ültem, s nézegettem a meg-megremegő pókháló 
vékony szálait. A lenyugvó nap fényétől megvilá- 
gított erdő fáradt csendjében minden hang letom- 
pult. Egy méhecske zümmögését figyeltem, s éppen 
meg akartam keresni pillantásommal, hol száll, 
amikor motorok bőgése remegtette meg az eget. 
Három ellenséges repülőgép, három , szárcsa? 
körözött a folyó fölött, eltűntek majd újból meg- 
jelentek, s ezt többször megismételték. Előbb fönt 
a felhők fölött, de aztán leereszkedtek. Géppuska- 
sorozatokkal pásztázták végig az erdőt, majd el- 
kezdték szórni a bombákat. 


Az imént még oly nyugodt, békés erdő felboly- 


dult. A föld úgy remegett, hogy azt lehetett hinni, - 


a következő pillanatban megnyílik alattunk, Apám 
egy hatalmas fa törzse mögé lökött, hogy védjen 
a golyóktól. 

Éles visítással három hatalmas fehér repülőgép 
közeledett. Egy sorban repültek, és olyan alacso- 
nyan, hogy látni lehetett szárnyukon a felségjelet. 

— Feküdj, An! Valami feketét dobálnak — 
mondta apám, s lelökött a fűbe. 

Már jól tudtam, mit kell tenni ilyen helyzetben. 
Szorosan a földre lapultam, akár a kígyó. Így nem 
ér a légnyomás, még ha a közelben robban is 
a bomba. 

Fjuit. . . Fjuit. . .fjuit. . . Mi az ? Miért nem hallat- 
szanak a robbanások ? 

— Valószínű döglött bombák. Egyenlőre ma- 
radj fekve! — modta apám, majd nyomban utána 
felkiáltott: — An! 

Soha nem hallottam még a szájából ilyen rémült 
kiáltást. 

— Felgyújtották az erdőt, fiam! 

Elkapta a kezemet és húzott maga után. Feketén 
kavargó füstfüggöny ereszkedett a folyóra. Egyre 
jobban érződött az égő benzin átható bűze. A fák 
teteje fölött vörös lángok villogtak. 


Fejünk felett még mindig berregtek a repülő- 
gépek, de már nem tüzeltek. Csak egyetlen hangot 
hallottunk: fjuit. . .fjuit. . .fjuit. . . Égett már min- 
den körös-körül. A száraz ágak ropogása egyre 
közelebbről hallatszott. A szél arcunkba csapta 
a tűz forró leheletét. 


Apám, kezében az íjat tartva, vonszolt a széllel 
szemben, éppen arra, ahonnan a tűz közeledett 
felénk. 

— Áttörünk! Igyekezz! Ha szerencsénk van, még 
sikerül — kiáltotta. 

A füst csípte a szememet. Hunyorogva rohantam, 
erősen fogva apám kezét. Egyetlen pillanatra sem 
mertem elengedni. 

Hirtelen rengeteg futó láb hangos dübörgését 
hallottam mögöttünk. 

— Apám! Üldöz az ellenség! 

— Honnan kerülnének ide! Fuss, és ne nézelődj 
hátra! — kiáltott rám apám. 


Én azonban továbbra is hátra-hátra néztem. Nem 
az ellenség volt mögöttünk. A füstből egy vadkan 
tűnt elő, a csorda élén rohant, csaknem akkora volt, 
mint egy borjú, a nyakán égnek állt a sörtéje. 
Hatalmas agyara olyan volt, mint két előre álló 
éles tőr. A vaddisznócsorda után a tapírok futottak. 
A pöttyös szarvasok és őzek a bokrokat, kisebb 
fákat átugorva, száguldottak. A gímszarvasok és 
a nádirókák egymással versenyezve törtek előre. 
Megbotlottam valami puha csúszósban. Erdei óriás- 
kígyó volt tekeregve eltűnt a bozótban. Hol itt, 
hol ott keresztezte utunkat egy-egy hatalmas kígyó. 
Apám igyekezett kikerülni őket, de volt úgy, hogy 
ügyet sem vetve sziszegésükre, nyálat fröcskölő 
fejükre, rohant keresztül rajtuk. A selyemmajmok, 
a makaó-majmok, a gibbonok rémülten kiáltozva, 
ugráltak egyik ágról a másikra; egy fehér arcú 
gibbon leugrott a földte, és futott utánunk. 

— An, tarts még ki egy kicsit! 

Apám egyre bíztatott, de a lábam már teljesen 
elgyengült. Sikerült még átvonszolnom magam 
két széles csatornán, de aztán zúgni kezdett a fe- 
jem, elhomályosult a szemem, forgott körülöttem 
a világ, és elterültem a füves parton. Emlékeztem 
még, hogy apám felvett a hátára — aztán minden- 
nek vége lett. 


Amikor magamhoz tértem, nyaláb szénán feküd- 
tem, egy dús lombú magas fikusz alatt, amelynek 
az ágai eltakarták előlem az eget. A szél mozgatta 
az ágakat, s így néhány fénysugárt mégis átcsúsz- 
tatott közöttük. 

Apám amikor észrevette, hogy megfordultam és 
fel akarok kelni, ismét lefektetett gyorsan. 


— Feküdj, pihenj! Ne állj fel hirtelen, mert meg- 
szédülsz! 

— Hol vagyunk, apám? 

— Nagyon messze. Majdnem a mocsárnál. 

— A tűz kialudt? 

— Még ég... De messze innen, ne félj. Idáig 
nem ér el. Akarsz inni? 

— Igen. 

Apám leoldotta övéről a leopárdbőrből való 
tokot és átadta nekem. Surranó lépteinek zaja 
elült a sötétben. Rákötöttem a tokot az övemre, 
erősen megmarkoltam a tőr nyelét, s feszülten 
figyeltem abba az irányba, amerre apám eltűnt. 

Az éjszakai erdőben halotti csend volt. Valahol 
a sötétben tücskök ciripeltek. Amikor kis szünetet 
tartottak, a csend még félelmetesebbé vált. 

Elég sok idő múltán a száraz leveleken léptek 
zaja hallatszott. 

— Te vagy az, apám? — kérdeztem ijedten. 

— Én, én, feküdj csak. Tessék, itt a víz, igyál! 

Két kézzel nyújtotta felém a nagy lótuszlevelet, 
amelyben vizet hozott. Odaillesztettem ajkamat 
a levél széléhez, és egyhajtásra kiittam. Csodálato- 
san jól esett, bár kissé mocsárízű volt. 

Apám íját a térdei közé helyezve, leült mellém, 
megtömte pipáját, s jó nagyokat szívott belőle, 
Aztán fogott egy gallyat, azzal hadonászva igyeke- 
zett elhajtani a szunyogokat. 

Én továbbra is a száraz szénán feküdtem, vég- 
tagjaimban a fájdalom lassacskán enyhült. A tűz- 
re gondoltam. Mi lehet anyámmal és a testvéreim- 

mel? Nem esett-e bajuk? Ha ma nem érünk haza, 
izgulni fognak miattunk. Észrevétlenül elaludtam. 

Apám sürgetően rámkiáltott: 

— An! — és húzta a kezemet. — Gyorsan a fára! 

— Tigris!? 

— An, gyorsan! Hallod? Kiált a madár. . . 

Azonnal felugrottam. Egyébként úgy másztam 
a fán, akár egy mókus, de most, elerőtlenedve, egyre 
másra visszacsúsztam a fa csupasz törzsén, végül is 
apám segítségével mégis feljutottam. Ő is utánam 
mászott. Ahogy elérte a legelső vastagabb ágat, fel- 
állt rá, hogy vállára állhassak, ahonnan még feljebb 
tudtam húzódzkodni. Onnan már könyebb volt 
a dolgom, mert sűrűn követték egymást az ágak, 
és csak lépegetni kellett rajtuk. 

Apám ottmaradt az első vastagabb ágon, s íjjal 
a kezében figyelte, mi történik lent. 

s Bong. . . bong. . . kroj, kroj! Bong. . . bong. . . 
kroj, kroj!? — hangzott a fák fölött a madár kiál- 
tása, s az egész erdő elcsendesedett. Szorosan át- 
öleltem a fa ágát. , Bong.. bong... kroj, kroj!" 
Ez az érces hang széttépte az éjszakát, felébresz- 
tette és pánikba ejtette az egész erdőt. 

, Ahol ez a madár kiáltozik, ott megjelenik a tig- 
ris"? — mesélte egyszer az anyám. 

Bárhogy is van a dolog, ezt a madarat az emberek 
a halál hírnökének tartják. Félelmet keltő volt 
az éjszakai erdő felett felhangzó , Borig, bong. . . , 
kroj, kroj?. Közelebbről, hol távolabbról hallat- 
szott, de nyilvánvaló volt, hogy a madár nem hagy 
el bennünket. 


Birkás Ákos rajza 


— Apám, kússz ide fel! — mondtam halkan. 

— Rögtön. 

Vállára vette az íjat, s felkúszott hozzám. Levette 
fejéről a rátekert kendőt, s odakötött vele az ághoz. 

A távolban még sok helyütt lángolt az erdő. 
Arrafelé vörös volt az ég. Madárcsapatok köröztek 
kétségbeesve kiáltozva; visszatértek élelemszerző 
útjukról, s nem találták fészkeiket. 

A szívem fájdalmasan összeszorult. Sajnáltam 
a mézzel teli két vödröt. Ám az éhség nem volt 
olyan borzalmas. Sokkal félelmetesebb volt, hogy 
eltévedtünk. Ismét eszembe jutott az iránytű, 
mely mindig megmutatta, merre van észak. De 
hiszen apám itt van, és nincs mitől félnem. Óh, ha 
még Luok is itt lenne! . . . Az ábrándozásból az térí- 
tett magamhoz, hogy hirtelen észrevettem: a kendő 
amellyel apám a fához erősített, nincs már rajtam. 
Bizonyára kioldódott, és leesett a földre. 

, Bong... bong, kroj... krojl? — hangzott 
most éppen a fejem fölött. Apám, hogy megijessze 
a madarat, felkiáltott: ,, Tigris"! — és a madár el- 
szállt. Égett szag ütötte meg az orrom, s valamiféle 
surranó zörgés közeledtét hallottam, amely éppen 
alattam haladt el. Tigris! 

Elfeledkeztem az éhségről, az eltévedésről, és 
csak bámultam rémülten a sötétet. 

Sűrű köd ereszkedett ránk. Apám még mindig 
kezében tartotta a nyilat. 

— Itt van a fa alatt! — suttogtam. 

— Tudom fiam, ne félj! 

A fa alatt a sötétségben két pont fénylett — a tig- 
ris szemei. 

— Lőjj, apám! — siettettem remegő hangon. 

— Hagyjuk! Nem tud ide fölmászni. 

Hálával gondoltam az erdei kunyhóban élő 
vadászra, aki átitatta méreggel a nyilvesszőt, ame- 
lyet most apám a kezében tart. Ahogy eszembe 
jutott a mérgezett nyílvessző, már egyáltalán nem 
féltem a fa alatt ránk váró vadállattól. 

— Hé, te, menj már innen! — üvöltöttem bele 
az éjszakába, magam számára is teljesen váratlanul. 

És a tigris hirtelen félreugrott és eltűnt a bokrok- 
ban. Sebesen dobogott a szívem, és nem tudtam, 
mitől: az imént kiállt rettenettől-e vagy a boldog- 
ságtól? 

— Miért nem lőttél? — kérdeztem apámat. 

— Csak három nyílvesszőnk van. A többit el- 
vesztettem, amikor a hátamon hoztalak ki a tűzből. 
Valószínű beleakadt valamibe. . . 

— Nem baj. Néhány nap múlva elmegyünk majd 
megint az öreg vadászhoz és szerzünk tőle újakat. 

— Éppen ő járt az eszembe. Biztosan porig égett 
a kunyhója. 

— De mégis, miért nem lőttél ? 

— Már mondtam: csak három nyílvessző maradt. 
Vigyázni kell rájuk mert kerülhetünk még nagyobb 
veszélybe is. 

— Mi lehet veszélyesebb a tigrisnél? 

— Az ellenség]! — mondta apám kurtán, és 
mélyet sóhajtott. 

Fordította: Kelemen Sándor 


Osvát Erzsébet 


Az én szobám 


Sok a lakóm, 
látogatóm, 
pedig szobám parányi. 


Hogy férünk el? Találd ki! 


A szobában, 
ahol lakom, 
képek függnek a falakon. 


Az egyiken 
mennyi nép! 
Vásárt ábrázol a kép. 


A másikon 

tél van, hó. 

Repül a sok hógolyó. 

Ki röpíti ? 

Gyerekek 

És hol vannak? Idebent. 


Ha5madikon 
lakodalom. 
Ez aztán a sokadalom! 


A násznép 

víg táncot jár. 

Kilenc zenész muzsikál. 
A polcomon 


mackók, csacsik 
és egy oroszlán is lakik. 


Bámulják 
a papirost, 
lesik, róluk mit írok. 


Velem vannak 
valahányan 


az én parányi szobámban. 


Ennyi lakó! 
Rengeteg! 


Hogy lehet ez? Hogy lehet? 


ak Stt kt sé ös A TÉT a 


Olvastuk a KISDOBOS-ban, hogy 
ha jó ötletünk van, amit kipróbál- 
tunk, azt írjuk meg a pályázatra. Mi 
úgy gondoljuk, amiről most írunk, 
az érdekes és követendő! 
Tudjátok-e, hogyan szerezték az in- 
diánok a tolldíszüket? Úgy, hogy ha 
valamilyen hőstettet vittek véghez, 
jutalmul egy tollat kaptak a fejdí- 
szükre. 

Nálunk, a kisdobosoknál évek óta 
az a szokás, ha valamelyik őrsi tag 
dicsőséget szerez őrsének, akkor az 
őrsi zászlóra szalag kerül. Hogy mi 

ez a dicsőség? Ha valaki jól szerepel 
a tanulmányi vetélkedőn, sportver- 
senyen, vagy éppenséggel akadály- 
verseny alkalmával. De kaphat ak- 
kor is szalagot az őrs, ha nemes 
cselekedetet hajt végre egy kisdobo- 
sunk. Avatáson, fogadalomtételkor, 
csapatösszejövetelen, ünnepi alka- 
lommal, amikor az őrs felvonul a 
zászlója alatt, messzire látszik, mi- 
lyen is az a kis közösség, hogyan 
dolgozott az őrs! Örülnénk, ha tet- 
szene ötletünk. Kövessétek hát! 


Kertész Péter negyedikes kisdobos, 
Fecske őrs 


Emőd, általános iskola 


készítettünk 


Legkedvesebb írónk Fekete István. 
Élvezettel olvassuk a könyveit. A 
VUK elolvasása után lerajzoltuk a 
legizgalmasabb részeket. Így szüle- 
tett meg saját készítésű jelenetsoron 
a mi saját VUK-történetünk. Mi 
ezeket a rajzokat rajzfilmnek nevez- 
zük. Szeretünk rajzolni. De ez nem 
elég! Még tovább hasznosítottuk öt- 
letünket, hadd örüljön más is. El- 
mentünk a többi napközis csoport- 
hoz és munkánkat megmutattuk ne- 
kik. Vagyis levetítettük a rajzfilmün- 
ket. Mi aztán igazán elmondhatjuk, 
hogy hangos filmet készítettünk, hi- 
szen a rajzolók — név szerint Ere- 
dics Tamás, Fuchs Rita, Jancza 
Kriszti, Kristóf Jutka — közben el- 
mondták, hogy a könyv olvasása 
közben mi ragadta meg őket. Végül 
bábokkal is eljátszottuk a rókák 
történetét. A bábokat magunk ké- 
szítettük. . Bemutattuk a könyv 
agyagból elkészített szereplőit is. 
Napközis szakfelügyelő nénink jó- 
voltából kaptuk az agyagot, s így 
Fekete István állathőseit megmin- 
tázhattuk. VUK mellett BOGÁNCS, 
LUTRA, HU, KELE, CSI így lett 
napközis termünk állandó lakója. 
Történeteiket azóta is olvassuk és 
meséljük pajtásainknak. A róluk 
szóló könyveket szívesen kölcsönöz- 
zük nekik. Így kívánjuk bővíteni a 
könyvet szerető kisdobosok táborát. 
Jélszavunk: ,olvass minden nap!" 
Te is, aki ötletünket olvasod, lépj be 
a könyvtárba járók és naponta ol- 
vasók táborába! 

Előre is szeretettel köszöntenek : 


a 3b napközis csoport kisdobosai, 
Budapest III., Leövey Klára 
ének-zene tagozatos 

általános iskola 


Láda, láda, 
kincsesláta 


Nálunk az úttörőcsapatban ötlet- 
láda van. Hogy ez mi — elmondom! 
Van egy nagyobbacska ládánk, 
melybe mindenki beledobja az ötle- 
tét. Így aztán, amikor a csapatveze- 
tőség időközönként kiüríti a ládát, 
kiderül, milyen ötlet-kincsek ter- 
mettek. Például mostanában sokat 
foglalkozunk azzal, hogy épül az új 
iskolánk, s ki, milyen társadalmi 
munkát végezhetne. Hát erre is szü- 
lettek ötletek szép számmal! Így 
aztán a mi ötletládánk, kincsesládá- 
nak is mondható: Aki nem hiszi — 
próbálja ki! 

Boruzs Magdolna negyedikes 
kisdobos, Vámospércs 


Mit szólsz hozzá? 


Én szeretem az úttörőcsapatom. 
Még csak másodikos vagyok, de a 
nővérem már úttörő és sokat mesél 
nekem. Ezért szeretnék már úttörő 
lenni. De hát csak kisdobos vagyok! 
Úgy irigylem a nővérem, mert sokkal 
többet segíthet az úttörőben. Min- 
dent rájuk bíznak. Azt nem értem, 
hogyan tudnak annyi társadalmi 
munkát kitalálni az úttörőknek, és 
nekünk kisdobosoknak semmi sem 
marad? Talán ha én is úttörő leszek, 
majd dolgozhatom. De addig még 
sok idő van, alig győzöm kivárni! 
Pedig én is meg a többi kisdobos is 
nagyon szívesen végezne minden 
munkát! Csak mondanák meg, mit! 


N. Zsuzsanna másodikos kisdobos 
címe a szerkesztőségben! 

(Mi a véleményetek Zsuzsa levelé- 
ről? Mit tennétek a helyében? Vajon 
csak az úttörők alkalmasak a ko- 
molyabb munkára? Ti mit végez- 
tek? Leveletekre írjátok rá azt, hogy 
VITA! 


A rajzokat Csehszlovákiából kaptuk 
(Prága, Gottwaldov) 


Cimea Viki 
barátunk 


Nem másból volt, csak egy fakanál- 
ból, egy gumilabdából és ruhaanyag- 
ból. Festett szeme és szája mégis 
biztatóan ragyogott, nevetett ránk. 
Volt egy nagy postástáskája. Ebbe 
írtuk neki a leveleinket. Ezekre min- 
dig kedvesen válaszolt a faliújságon. 
De sokszor vigyázott a tollakra, ra- 
dírokra, ceruzákra és más piciny 
tárgyra! Minden ünnepélyen volt 
számunkra egy kis levele. Nagyon 
szerettük CIMEA VIKIT! Nem 
csoda hát, hogy év végén, amikor 
úttörők lettünk, nagyon nehezen bú- 
csúztunk el tőle. Utolsó levelében, 

amit nekünk írt, rájöttünk, ki rej- 
tőzik VIKI mögött! Mária néni — 
akinek sok elfoglaltsága mellett így 
is, ilyen játékosan is jutott ideje 
ránk! Amikor ötödikesek lettünk, 
az ő ajándékaként még egy teljes 
hónapig vendégünk volt CIMEA 
VIKI. Aztán visszament a kisdobo- 
sok közé, hogy új gyerekeket ismer- 
jen meg, kézbesítsen, olvasson és 
válaszoljon kívánságokra, levelekre. 
Szeretném, ha ez az írás megjelenne, 
bár már úttörő vagyok, de azt hi- 
szem, a kisdobosokat is érdekli a mi 
barátságunk VIKIVEL! 

Váradi Szidónia ötödikes úttörő 
Budapest, Hernád u. 3. 

Kállai Éva úttörőcsapat 


: Vitéz Jancsi tudósításai 


— Paprika Jancsi beteg. 

Meglepődve fogadtuk a hírt. Ne- 
hezen tudtuk elképzelni, hogy min- 
dig eleven, vidám pajtásunk nincs 
köztünk, nem az ő hangja harsog a 

Vida Győző rajza 


Beteglátogatók 


padok fölött tízpercben, :nem az ő 
tréfáján mulat az osztály a mesebeli 
iskolában. Annyira meglepő volt, 
hogy szinte mosolyogni kellett, ha 
elképzeltük őt, az örökmozgót sá- 


padtan, piros csíkos pizsamában a 
hófehér ágyon. Pénteken még itt 
ugrált, fogócskáztunk, , estéli gom- 
bócot" játszottunk hazafelé menet, 
olyan fürge volt, hogy nem tudtuk 
utolérni. 

Hazatérvén már nem esett jól a 
vacsora, kókadtan ült az asztalnál, 
édesanyja gyanúsan méregette, majd 
hőmérőt dugott a hóna alá. 

— 39,5". Jancsikám, azonnal ágy- 
ba, borogatás, lázcsillapító. Hívjuk 
a doktor bácsit. 

A. Doktor azonnal a torkába né- 
zett, és kimondta az ítéletet : 

— Mandulagyulladás. Szigorúan 
ágyban maradni, amíg a láza lejjebb 
nem megy. Naponta háromszor Ma- 
ripen tablettát szedjen. És felírok 
valami kanalasat is. Magas láz ese- 
tén lázcsillapítót kapjon. Akár kú- 
pot is. 

— Csak azt ne, inkább tablettát, 
ha lehetne? 

— No, nem bánom, csak aztán 
nem ugrálni! Aki beteg, az nyög- 
jön. 

De mindezt mi ekkor még nem 
tudtuk. Hiszen csak azt tapasztal- 
tuk, hogy Paprika Jancsi hétfőn nem 
jött iskolába, üresen maradt a padja. 
A hetes jelentette, a tanító néni be- 
írta a mulasztók közé. Az ügyeletre 
beosztottunk mást helyette. Az élet 
zajlott a mesebeli iskolában, a Hol- 
nemvolt őrs is nagy terveket szőtt, 
végig veszekedtük az őrsi foglalko- 
zást arról, hogy milyen nagy tettet is 
kéne végrehajtani. 

— De olyat, hogy az egész világ 
rólunk beszéljen! Legyen benne az 
újságban: 

HÉTFEJŰ MEGMENTETTE 

A HOLNEMVOLT ŐRSÖT! 

vagy 

VILÁGHÍRŰ KISDOBOSOK ! 

HÉTFEJŰ LETT AZ ELSŐ! 
vagy 
ÓRIÁSI SZENZÁCIÓ 

A MESEBELI ISKOLÁBAN! 

Nem tudtunk megegyezni. Se hét- 
főn, se kedden, se szerdán, se csü- 
törtökön. Pedig még a napköziben 
is csak erről folyt a levelezés. Ta- 
nulási idő alatt. 


kérdezte : 

— — Mit forgolódnak a harmadiko- 
. sok? Miben törik már megint a fejü- 
7 ket? 

B Áááá. Semmi. Azt nem mond- 
. hatjuk meg! 

.. A semmi egyébként igaz is volt, 
—— mert nem jutott semmi jó az eszünk- 


Már szabadfoglalkozás volt azon 
a bizonyos csütörtökön, amikor Fe- 
hérlófia odament Csipkerózsika ta- 
nító nénihez. 

— Tanító néni, kérem, meg kelle- 
ne látogatni Paprika Jancsit! 

— Csakhogy eszetekbe jutott! 
Várjatok, adok pénzt, vegyetek neki 
egy kis narancsot. Biztosan jólesik 
neki. 

— Narancsot? Az jó lesz, mert 
tegnap megettem az utolsót — 
kottyantott bele Hüvelyk Matyi. 

— Hogyhogy? 

— Hát én mindennap járok hoz- 
zá. Viszem a leckét, meg elmesélem, 
ami történt, meg sakkozunk. 

— Szóval, a ti partitok után gu- 
rult a futó az ágy alá? — szólt bele 
Hamupipőke. 

— Sietnem kellett haza a tejjel, 
azért nem kerestem már meg. . . 

— Mit is mondasz? Ezt meg hon- 
nan tudod? — kapott észbe Hüvelyk 
Matyi. 

— Honnan? Honnan? Azt hi- 
szed, csak te látogattad? 

— Te is voltál? 

— Meg te is? — vágtak egymás 
szavába osztálytársaim. 

Ha jól összeszámolom, akkor az 
őrs valamennyi tagja járt már Pap- 
rika Jancsinál. 

— Várjatok! Ha mindenki volt 
beteglátogatóban, akkor most miért 
szervezitek meg, hogy menjünk — 
kérdezte meglepetten Csipkerózsika. 

— Tetszik tudni, tanító néni, ké- 
rem, mert ez így más — mondta 

Piroska — ha Hüvelyk Matyi és Ha- 
mupipőke a Holnemvolt őrs nevében 
adja át (és kóstolja meg) a beteg 
Paprika Jancsinak a narancsot! 


Trencsényi László 


Ho-Si Minh 
Úttörőszervezet 


A mai Vietnami Szocialista Köztársaság 


úttörőszervezete csak az egységes szocialista 
Vietnam megszületése után alakulhatott ki. 
Ám, hagyományai 1933-ra nyúlnak vissza, 
amikor a kommunista gyermekcsoportok, 
majd a későbbi úttörőszervezetek a francia, 
illetve a japán gyarmatosítók elleni harcban 
vállaltak feladatokat. 

A vietnami nép nagy vezetőjének, 

Ho-Si Minhnek halála után, 1970. szeptember 
2-án vette fel az úttörőszervezet 

a mostani nevét. 

A Ho-Si Minh Úttörőszövetségnek tagja lehet 
minden olyan 6—16 éves fiatal, aki megtartja 
az úttörők törvényét. E törvény 
követelményeit öt pontba foglalták. 

1. Szeretjük hazánkat, népünket, gyűlöljük 
az agresszorokat. 2. Jól dolgozunk 

és tanulunk. 3. Fegyelmezettek vagyunk 

és bajtársiasak. 4. Ismerjük a higiénia 
szabályait, testünket edzzük. 5. Becsületesek 
és bátrak vagyunk. 

Űttörőköszöntésük: , A haza szolgálatára 
légy kész!" 

Egyenruhájuk: fehér ing, sötétkék szoknya, 
illetve a fiúknak sötétkék nadrág. 
Nyakkendőjük vörös. 

Jelvényük, amelyet egyenruhájukon viselnek: 
vörös korong, benne ötágú, aranyszínű 
csillag és a békés élet jelképei. A jelvényt 
alul zöld szalag fogja át. 

Vietnamban az olyan kicsiny szervezeti 
egységet, amilyen nálunk az őrs, 

egyszerűen csoportnak hívják. Egy-egy iskola 
egy-egy csapat. A csapatok a felnőttekkel 
együtt most hazájuk újjáépítésén fáradoznak, 
de legfontosabb feladatuk a tanulás. 
Készülődnek a felnőttkorra. 

Dobra verjük 


Garai Péter 


Nyúlfuttató 


Valahányszor úgy gondolja, 
veszélyes a helyzet, 

a nyuszi, csak úgy magában 
hadarja e verset: 


Jó nyúltappancs! 
Nagyot toppants! 

Rúgj a földbe: 

— visszarúg! 

Így a nyuszi messzi jut! 


Mire verse végére ér, 
úgy elinai, akár a szél. 

Egy szövetkezet — egy iskola, hangzik az úttörőmozgalom bevált jelmon. 
data Zalaszentgróton. A község valamennyi szövetkezete kapcsolatban áll 
egy iskolával. A Rekord Ruházati Szövetkezet szocialista brigádjai például 
minden cigánytanulónak ünnepi egyenruhát varrtak. Sőt, nem restellté 
felcserélni a tűt nehezebb szerszámokra sem, olyanokra, mint az ásó vagy 
a partvis. A társadalmi összefogással épült úttörőpark is őrzi a kezük nyomát. 
A kisdobosok és úttörők szüleikkel együtt, szúnyogfelhőket eregetve irtották 
a bozótot. Most a Faipari Szövetkezet vállalt társadalmi munkát az 1. számú 
iskolában: megpróbálják eltüntetni az idők nyomát a padok tetejéről, 
Hogyan? Fáradságos csiszolással, festéssel. Szép, szép, de azért hadd javasol- 
juk: ha a szentgróti iskolások ezután emlékeket akarnak bevésni, véssenek! 
Csak ne a padba, hanem a fejekbe, maradandó emlékeket, tudást. 


Kerek egy esztendő, tudjuk, a népmesékben csupán három nap. Éppen 
annyi, amennyi időt világjárásra szánhatott a Nógrád megyei Vanyarc 41 kis- 
diákja és kísérő felnőtt barátaik. S e három nap alatt esztendőre szóló, sőt, 
tán életre szóló élményekhez jutottak. Látták Krasznahorka várát, a betléri 
kastélyt, a dobsinai jégbarlangot. Megpróbáltak pisztrángot fogni a kristály- 
tiszta hegyipatakban: a pisztrángok a patakban maradtak. Sebaj, irány a 
lengyel Tátra! Séta Zakopánéban, majd fogaskerekűvel fel az egyik csúcsra. 
A sűrű fenyvesből meseszép házikók néztek fel a látogatókra. Az egyik hegyi 
tóban, tengerszemben untalan csodálták magukat a parti sziklák. Nem csoda, 
a gyerekeknek is nagyon tetszettek. Az úti célhoz, a csehszlovák Tátrához 
Késmárkon át vitt az út. Késmárkon Thököly mauzóleuma előtt tisztelgett 
a maroknyi turista. Sétáltak a Csorba-tó környékén, búcsút intettek a hó- 
födte Tátrának, Breznón pihentek egyet, s hipp-hopp, mint a mesében, már 
itthon is termettek. Miért meséltük el mindezt? Mert reméljük: mások is 
kedvet kapnak a világjáráshoz, amely, lám, nem megvalósíthatatlan. 


A kömörői zenekar jubileumhoz érkezett. A kelet-magyarországi kisköz- 
ség 1970-ben alakította meg gyermekzenekarát, amely nem csupán a kis- 
dobosokat és úttörőket, de a környék felnőttjeit is mozgósította. Minden 
fellépésük igazi esemény. Versenyeken is többször arattak már sikert. Járási 
és megyei ünnepségeken rendszeresen szerepelnek. Legutóbb Vásárosna- 
ményban szovjet küldöttséget köszöntöttek. A hétköznapokon szakkörként 
működik az együttes. Szorgalmasan gyakorolnak minden héten kétszer. 
A zenélés önmaga is öröm. A kömörőiek a közös munka, a közös élmények 
örömeivel toldják meg, miközben másokat is gyönyörködtetnek. Gratulá- 
lunk, lelkes utánpótlást és hosszú életet kívánunk! 


Ki hol lakik? (társasjáték) A korongon 1—12 számozás alatt látható az 
állatok tartózkodási helye, általában a lakhelye. Vágjátok ki a 12 állatfigura 
lapocskáit, kártyáit. Kettő, esetleg három gyerek játszhatja, így e lapokat 
2—3 fele szétosztjátok. Kell hozzá két dobókocka, ha csak egy van, akkor 
egy-egy játékos kétszer dob, és az eredményt összeadja, hogy a 6-on felüli 
, lakóhelyek" is kidobhatók legyenek. Ha a dobás eredménye pl. 6, és a dobó- 
nál van a méhecske képe, a korongon a hatos területre helyezi a méhecske 
képét. Ha nincs nála, a következő játékos dob. Előfordulhat, hogy már fog- 
lalt lakhely számát dobja ki valaki, akkor ő is kimarad, a következő játékos 
dob. Ha a játékos tévesen választja meg állata lakóhelyét, a többiek ,kakuk- 
kolnak". Az nyer, akinek leghamarabb fogynak el állatkártyái. 

Javasoljuk, vágjatok ki keményebb papirosból vagy kartonból két akkora 
korongot, mint a lakóhelyek korongja. Az egyiket ez alá ragasszátok, a má- 
sikat a kártyák alá szabjátok fel, hogy ne gyűrődjön és tartósabb maradjon 
társasjátékotok. 

Figyelem! Figyelem! Közhírré 
tétetik, és mindenkinek boldog új 
esztendő kívántatik — bár a -tatik, 
-tetik a magyar nyelvben ritkán 
használtatik! Tehát röviden: b. u. é. k! 
Most pedig következzenek a levelek 
— mégpedig elsőnek Pál László ne- 
gyedikesé Emődről. Sokat beszél- 
tünk és fogunk még hallani a takaré- 
kosságról. Úgy vélem, helyes ha 
1981-ben legelső írásunk erről szól. 


a Rajunk elhatározta, hogy takarékos- 
kodni fogunk és minden alkalmat meg- 
ragadunk. Elmúlt ősszel csipkebogyót 
gyűjtöttünk. Ez nemcsak hasznos mun- 
ka, hanem kellemes kirándulás is a 
szabadba. Mint a szorgos hangyák 
gyűjtöttük a papírt, rongyot. Hasznos 
tevékenységünk mellett gyarapodott 
kis rajvagyonkánk. Most éppen orvos- 
ságos üvegeket gyűjtünk. Ezért a 
gyógyszertárban pénzt kapunk. A kö- 
zös pénzen év végén kirándulunk." 


Markó Mariánna negyedikes kis- 
dobos (Mezőnyárád, József A. u. 22. 
3421) írta a következő levelet: 


nRajunknak az a megbízatása, hogy 
kutassuk fel a KISDOBOS újság kelet- 
kezését. A csapatvezetőnk azzal egé- 
szítette ki a feladatot, hogy fejtsük 
meg a rejtvényeket és levelezzünk a 
szerkesztőséggel. Először mégis az 


első feladatot szeretnénk teljesíteni, és 
ehhez segítséget kérünk." 


Gondolom a mezőnyárádi kisdobo- 
sokon kívül másutt is kaptatok ilyen 
feladatot, a , barátom az újság" kere- 
tében? Éppen ezért röviden: 

a KISDOBOS 1952 áprilisában je- 
lent meg. Első főszerkesztője Zelk 
Zoltán volt. Nevét mindenki ismeri, 
egyik legkiválóbb költőnk. Versei, 
meséi rádióban, televízióban és tan- 
könyveitekben is megtalálhatók. A 
lap másik szerkesztője NAGY 
LÁSZLÓ volt, akinek költeményeit 
ugyancsak sokszor halljátok, olvassá- 
tok. Nemrég hunyt el. 1957-től 
1973-ig GERGELY MÁRTA szerkesz- 
tetsz lapunkat, akinek regényei nép- 
szerűek. Hogy ma kik írják és szer- 
kesztik, az megtalálható a 22. olda- 
lon, és egyes aláírt cikkeknél. Külön- 
ben, ha könyvtárban kutattok, az 
1977. áprilisi KISDOBOS-ban — 25. 
születésnapunkon — bővebben ta- 
láltok anyagot! Sok szerencsét hozzá! 


Kaló Beatrix kisdobos (Eger, 
Szarvas Gábor út 1. 3300) írta a kö- 
vetkező levelet: 


vKisz-es barátainknál jártunk. Zsuzsa 
és Ági, két kiszes barátunk és segí- 
tőnk sportvetélkedőre hívott el bennün- 
ket. Fiúk és lányok csapata vetélkedett. 


Télen. Zólyomi Ágnes kazincbarcikai kisdobos munkája 


Volt ott seprűhoki, seprűverseny, bú- 
jócska és képkeresés. Sajnos, majdnem 
mindig a fiúk győztek, de azért mi, 
lányok is ügyesek voltunk! Legjob- 
ban az tetszett, amikor két fiú lány- 
nak, két lány pedig fiúnak öltözött, úgy 
játszottak. Finom volt a jutalom cu- 
korka is. Igaz, kicsit savanyúnak érez- 
tük, mert a fiúk kapták az oklevelet. 
De azért elkeseredésről szó sincs — 
máskor, egy hasonló vidám délután 
majd mi, lányok győzünk" Zsuzsa és 
Ági, a két kiszes vezetéknevét nem 
tudom, de gratulálok szívből, s kívá- 
nom, sok ilyen kellemes, emlékezetes 
kisdobos összejövetelnél segítsenek 
még!" 


A januári összejöveteleket általában 
még szobában, zárt helyiségben tart- 
játok. Erre küldünk egy bevált játé- 
kot. 

A címe: KÉTBETŰS SZÓLÁNC 
Nemcsak egy betű kapcsolásával al- 
kothatunk szóláncot, hanem többel 
is. Ez könnyebb földrajzi nevekkel 
(de ugyanígy lehet pl. állatnevekkel, 
növények, tárgyak neveivel szólán- 
cot készíteni). Példa kétbetűs kap- 
csolásra községek, városok neveivel: 
Nyíregyháza — Zamárdi — Diós- 
győr — Őriszentpéter — Ercsi — 
Simongát — stb. 


Jó mulatást kívánunk! 


Ferkai Loránt: Őrsi állatok papírból 


Igaz Elefánt őrs aligha akad, de ha 
. nemcsak a saját őrsi állatodat csiná- 
lod meg, hanem minden lehetsége- 
set, úgy papírállatkerted lesz, ami 
— igazán érdekes, különösen, ha egyes 
állatokat — az itt látottak alapján — 
magad , tervezel" meg! Ha jól meg- 
nézed a rajzokat, rájössz, hogy nem 
rejtvényt látsz, hanem néhány állat 
mintarajzát, — , sablon"-ját, — mind- 
egyiket más színnel rajzolva. Így li- 
lával a zsiráfot (hosszú gyerekekből 
alakulhat Zsiráf őrs!), naranccsal az 
őzikét, zölddel a tigrist és kékkel az 
elefántot. Mi a teendőd? Felébe haj- 
tasz egy rajzlapot, és úgy másolod rá 
a sablonállatot, hogy a hát vonala 
egybe essék a lap hajtásvonalával. 
Vagyis kivágás után a sablon két lába 
négy lesz! Jól látod ezt az 1. ábrán, 
. amely mókust ábrázol kb. egyhar- 

.madnyi nagyságban. A kivágás előtt 
rajzold be a szaggatott vonalakkal 
jelölt hajtásvonalakat. Ezek mentén 
kell a papírt megtörnöd, hogy har- 
monikaszerűen meghajlíthasd a fe- 
jet (2.) és a farkat (3.), s ugyanígy a 
nyakat is. Megtörés előtt nyissad 
kissé széjjel a kettős rajzlapot. Né- 
hány kísérlet után fog ez menni! Ha 
másféle állatot — rókát, kengurut, 
szarvast, kutyát — akarsz csinálni, 
ugyanígy történik az is, csak a jelleg- 
zetességeket kell eltalálnod: bozon- 
tos farok, rövidebb nyak, kurtább 
láb stb. Ha érdekes állatokat tervez- 
tél, küldd azokat be! 


Vannak kétszótagú szavak, amelyekben a szótaga c 
felcserélve, értelmes szavakat kapunk. Pl. rógő 
ka-ró, pasz-ta, ta-pasz, Keressetek a labdarúg 
kapcsolatos két szót, amelyek hasonlóan felhaszná 
hatók. a 


Magy gyufodajtvény 
Rakjátok ki gyufából ezt a csillagot. Összesen 12 há. 
romszöget kaptatok. 

Vegyetek el 2 gyufát úgy, 

hogy 8 háromszög maradjon 

Vegyetek el 3 gyufát úgy, 

hogy 8 háromszög maradjon 

Vegyetek el 4 gyufát úgy, 

hogy 8 háromszög maradjon 

Vegyetek el 5 gyufát úgy, 

hogy 8 háromszög maradjon 

Vegyetek el 6 gyufát úgy, 

hogy 8 háromszög maradjon 

Vegyetek el 7 gyufát úgy, 

hogy 8 háromszög maradjon t 
Vegyetek el 8 gyufát úgy, 
hogy 8 háromszög maradjon 
Ebből négyet rajzolva küldjetek be, de a többit is 
fejtsétek megyérdemes velejdőt tölteni! 


t 


Csodaszámtan 
Gondolj egy kétjegyű számot. Vonj le belőle kettőt, 

a maradékot szorozd meg kettővel és adj hozzá ezret. 

A kapott számot ismét szorozd meg kettővel, majd úi 

az eredményből vonj le 11-et és a gondolt szám négy- ! sötet 
szeresét. Mi az eredmény? ő 

